De ce au explodat prețurile vacanțelor la munte. Un sejur în stațiunea bogaților din Elveția poate fi mai ieftin: ”Avem un fel de turism la japcă”
Românii au luat cu asalt stațiunile montane de la noi din țară în perioada sărbătorilor de iarnă. De exemplu, încă din luna septembrie în Poiana Brașov erau hoteluri fără camere libere de Revelion. Cu toate astea, mulți se plâng de prețurile exorbitante, comparabile chiar cu vacanțe exclusiviste în străinătate. Un consultant în turism a explicat motivul exploziei tarifelor în România.